
FRAKCIA AŬ FAKA LABORO EN SAT ? 


♦ 

La signoj pri kreskanta unuecema 
laboro en la laborista esperantista 
movado plimultiĝas k vekas esperon 
en la koroj de multaj K-doj, kiuj kun 
profunda ĉagreno travivis la mal- 
brilan epokon de nia movado. La 
simpla vero, ke la forto de la laborist- 
aro troviĝas en ĝia unueco, eknestas 
en pligrandiĝanta nombro da lab. 
esperaŭtistoj k espereble efikos kiel 
instigilo por la estonta evoluo de la 
lab. esperantismo. 

Por forigi kiel eble plej komplete 
ĉiujn obstaklojn, kiuj povus bari la 
vojon al tiu ĉi kreskanta unuecemo, 
ni devas esplori, ĉu ne ekzistas organ- 
izaj rimedoj favorantaj tiun ĉi proc- 
ezon, eĉ akcelantaj ĝin. Ĉar SAT por 
ĉiam devas resti la tegmento, sub 
kiu frate k man-en-mane la K-doj 
de ĉiuj klasbatalaj tendencoj laboru 
por la celo speciale elektita de nia 
Asocio, tial la luklo de tendencoj en la 
kutima formo, kia ĝi sin montris 
dum longaj jaroj, ne povas trovi 
lokon en ĝi. Tamen ekzistas en la 
Asocio konstantaj krizaj centroj,kiuj 
daŭre minacos superbordiĝi k pro- 
voki novajn skuojn, se ni ne ĝusta- 
tempe starigos digon firman k sufiĉe 
altan. Tiuj ĉi krizaj centroj estas Ia 
politikaj Frakcioj. 

SAT estas verŝajne la sola organizo, 
kiu permesas en sia kadro la ekziston 
de politikaj frakcioj. La permeso de 
tiaj frakcioj estis inspirita de la ideo, 
ke ili esperantigu siajn partiojn, sed 
neniel la fondintoj de SAT celis 
liberigi la vojon al politikaj frakcioj 
por fari politikan laboron en la 
Asocio. Se tiel estus, la Asocio fariĝus 
ĥaosa batalejo, el kiu amase fuĝus 
la membraro postlasanta nur etan 
aron da fanatike interpugnantaj parti- 
uloj. 

La sperto montris, ke la tasko 
atribuita al la frakcioj dekomence 
fakte ne estis plenumita, sed male, la 
frakcia laboro koncentriĝis, kiel estis 
nature, al la klopodoj «konkeri » la 
Asocion por servigi ĝin ekskluzive al 
la propra partio. La « Historio pri la 


Skismo », ĵus eldonita de SAT, mon- 
tras kun granda evidento Ia danĝeran 
rolon de frakcioj k devas instigi la 
fidelajn SAT-anojn al eksterordinara 
singardemo k atento. Tiom longe, 
kiom la tolerema k objektivema spir- 
ito ne konkeris la respondecajn kap- 
ojn de la frakcioj, ni devas kalkuli kun 
la tre verŝajna evoluo, ke politika 
frakcio, superanta laŭnombre aliajn 
aŭ akirinta relative grandan forton, 
klopodos submeti la Asocion sub la 
partian diktaturon k tiel kaŭzos 
novan skismon kun ĉiuj ĝiaj malbon- 
aj, eĉ katastrofaj sekvoj. 

Neniel mi celas tie ĉi kondamni 
politikan partion, kiun mi eĉ konsid- 
eras necesa k nepra por la emancipa 
lukto de la proleta klaso. Sed oni 
devas distingi la politikan laboron de 
tiu, kiun difinas al SAT-ano la Asocia 
Statuto. Neniu estas devigita aliĝi 
al SAT, sed oni devas postuli, ke tiu, 
kiu aliĝas, agnosku k sekvu la Statu- 
ton. La partiano, kiu estas laŭkonscie 
oli progresinta ol senpartiulo — ĉar 
i ekkonis jam la neceson de organizita 
batalo —, povas sen partia propa- 
gando pligrandigi la influon de sia 
partio per inodela laboro en la senco 
de la SAT-Statuto, per klara ekspono 
de siaj ideoj k per lojala k tolerema 
sinteno. 

Dum la frakcia laboro portas en si 
ĝermon de disigo, la faka laboro tend- 
encas al unuigo. En la faka laboro 
povas renkontiĝi diverstendencaj 

K-doj, k la diversaj fakoj inter si ne 
kontraŭas, sed eĉ ofte kompletigas 
unu la alian. Tiuj fakoj, kiujn oni 
povas nomi ankaŭ Sekcioj, krom tio 
favorigas multe pli la utiligon de 
esperanto k ĝian propagandon. En 
SAT jam ekzistis, en la prospera 
tempo, granda faka vivo : funkciis 
pedagogia, kooperativa, junulara, 
sporta, studenta, vegetara, liberpens- 
ula sekcioj, inter kiuj kelkaj regule 
aperigis fak-paĝojn en « S-uIo ». Estas 
apenaŭ necese aparte montri al la 
granda utilo de tia faka laboro. En la 
kadro de 1’ fakoj mem kunlaboras 
harmonie diverstendencaj K-doj. 
Komunaj specialaj interesoj inter- 
ligas tiujn, kiuj sur idea kampo, pri 
teoriaj problemoj, furioze interbatalas 
k ne trovas la unuigan formulon. 
Sed facile k kun paco ili kunlaboras 
sur praktika kampo. Certe, ankaŭ 
dum tiu ĉi laboro ekaperas teoriaj 
problemoj, kiuj kaŭzas diskuton aŭ 
eĉ disputon, sed tamen, ĉar la objekto 
estas difinita k limigita, tial la inter- 
konsento estas pli facila. 

Se iel la organiza unueco de la 
laborista esperantistaro estas ebla, 
tiam nur sur la bazo de praktika 
laboro, kiu servas al ĉiuj sektoroj de 
la laborista klaso k el kiu ankaŭ la 
partioj profitus. Konsekvence, la frak- 
cia movado devas rangiĝi post la faka 
k ricevi tian konstitucion, kiu atribu- 
as al ĝi difmitajn taskojn, akord- 
eblaj kun la Statuto de SAT k 
malebligantaj la danĝeran devojiĝon, 
pri kiu mi parolis. 

Se SAT tiel estos sekurita kontraŭ 
ĉiuj surprizoj k havos antaŭ si agad- 
kampon, sur kiu ĉiu SAT-ano trovos 
sian angulon por okupiĝi pri la 
kontentigo de interesoj precipe por 
li karaj, tiam pli rapide kreskos la 
fido al nia Asocio k ĝi realtiros la 
grandan nombron da tiuj K-doj, kiuj 
kun bona volo k kun entuziasmo iam 
sindone kunlaboris, sed ĉagrene nin 
forlasis, kiam la partiaj pasioj furiozis 
tra niaj vicoj. 


n. P. 

Adreso: SAT, 67, avenue Gambetta, Paris 20 


5. Kornuniko. 

Afiŝo. Ni ]us eldonis simplan, 
dukoloran afiŝon kun okulfrapa al- 
voka teksto. Ni fiksis tute malaltan 
prezon, nome 0.30 fr. fr. (= 0.03 hol. 
gd.) por la ekzemplero. Sekretarioj 
de grupoj, sekcioj, rondoj, havigu al 
vi senprokraste almenaŭ unu ekzem- 
pleron por la elpendigo en via ejo ! 

Restokacioj. La prezoj en la Par- 
izaj restoracioj varias laŭ la monujo 
de la klientaro. Tamen ankaŭ en la 
simplaj restoracioj la manĝajoj estas 
bonkvalitaj. La prezo en simpla 
restoracio varias por manĝo inter 
5-8 fr. fr. (trinkmono ĝenerale deviga, 
escepte de kelkaj vegetaraj manĝej- 
oj : 10%). Listo de rekomendindaj 
restoracioj (vegetaraj k aliaj) aperos 
en la Progranilibro , kiun ricevos la 
kongresanoj. Parto de la Gek-doj 
verŝajne povos komunmanĝi apud la 
Kongresejo por maks. 5.— fr. 

Artaĵoj. La OKK klopodas aranĝi 
la artan k distran llankon de la 
kongres-programo laŭeble per la pro- 
praj rimedoj, kiuj troviĝas je nia 
dispono (kantrondo, ktp). 

Trafikiloj. Atentu la aparte pres- 
itan artikolon pri tiu afero ! 

Aliĝu ! Ni refoje vokas al vi ĉiuj, 
Gek-doj en la tuta mondo ! Aliĝu 


1. La 15-a Kongreso de SAT, 
konstatante, ke SAT, laŭ sia statuto 
k laŭ pluraj kongresdecidoj, celas esti 
organizo de ĉiuj klasbatalaj tendenc- 
oj, opiniante, ke la nuna tutmonda 
situacio pli ol iam necesigas la kon- 
servon de ĉi tiu starpunkto, deklaras, 
ke ĝi restas fidela al ĉi tiu sia 
dekomenca fundamenta gvidprincipo, 
konfirmas la en la 3-a SAT-kongreso 
eldiritan malaprobon pri enŝovado de 
disputpunktoj, kiuj disigas la divers- 
ajn klasbatalajn organizojn, komisias 
al la Plenum-Komitato severe obei 
nomitan gvidprincipon k zorgi, ke la 
redaktado de la SAT-organoj okazu 
konforme al tiu principo. 

G.P. de llruin (SAT-ano S70). 

2. La 15-a Kongreso de SAT, 

konstatante, ke necesas fiksi la task- 
ojn k rajtojn de la frakcioj, deklaras, 
ke la ĉefaj taskoj de Ia frakcioj estas : 
1) Ia utiligo de esperanto pere de la 
SAT-aparato en la servo de la tend- 
enco, kiun ĝi reprezentas; 2) la 

propagando por esperanto en la par- 
tio, organizo aŭ movado de ĝia 
propra tendenco; — ke la frakcioj 


multnombre la XV-an Kongreson; 
ne hezitu pli longe ! Niaj aliĝlistoj 
montras ankoraŭ tre malmultajn 
nomojn el eksterfranciaj regionoj. La 
kongresdato rapide alproksimiĝas. 
Kaj por ĉiuj niaj aranĝoj ni bezonas 
scii, kiom proksimume da Gek-doj 
ni povos atendi la 3-an de aŭgusto en 
Parizo ! Do, sendu tuj vian aliĝon ! 

o. K. K. 

2. Listo dc kongres-aliĝintoj. 

21. K-do Capoulade, S6te, Francio; 22. Eug.- 
Robert, Le Rainey, Francio; 23. K-dino Fa- 
vreau, Le Raincy, Francio; 24. E. Lanti, Paris; 
25. R. Laval, Champigny, Francio; 20. A. J. 
Bienefelt, Delft, Nederl.; 27. Jean Bernard, 
Bousbecque, Francio; 28. k 29. A. k M. Veen, 
Ainsterdam ; 30. Marcel Roux, Charbonniŭrcs- 
les-Bains, Francio; 31. Daniel Pons, Mostaga- 
nem, Alĝerio; 32. Belaud, St.-Nazaire, Francio; 

33. P. G. v. d. Plank, Dordrecht, Nederl.; 

34. T. Goudbeek, Zwolle, Nederl.; 35. A. Cuny, 
Malakoff, Francio; 36. H. Cachon, Eaubonne, 
Francio ; 37. Anton Francisko, Valencio, Hisp.; 
38. Jos. Fĉron, Fĉcamp, Francio; 39. K-dino 
M. v. Essen, Marken Binnen, Nederl.; 40. 
P. Cugny, Dijon, Francio; 41. E. Barbezat, 
Peseux, Svisio ; 42. E. Barrow, Paris; 43. G6te 
Klasson, Langshyttan, Svedio ; 44. Arleto Piŝon, 
Paris; 45. L.G. Avid, Paris; 46. Jac. Preker, 
Amsterdam, Ned.; 47. Jan Van t Hof, Amster- 
dam ; 48. Suzanne Collignon, Rebais, Francio; 
49. A. PĜris, Malakoff, Francio; 50. K-dino 
E. Moon, Ilford, Anglio ; 51. E. Sugar, Manches- 
ter, Anglio; 52. J. Sulsky, Luton, Anglio; 
53. Fritz Johansson, H6ganiis, Svedio; 54. 
K-dino Larguier, Le Masdeval, Francio; 55. E. 
Jonsson, Langshyttan, Svedio; 56. Rod. Dasen, 
Genĉve, Svisio. 


rajtas presigi siajn oficialajn, organ- 
izajn komunikojn en « Sennaciulo », 
kondiĉe, ke ili ne estu ampleksaj k 
ne enhavu atakojn aŭ ofendojn al 
aliaj klasbatalaj tendencoj ; — ke 
cetere la membroj de la frakcioj, kiel 
ĉiu SAT-ano, rajtas esprimi siajn 
ideojn en la diskuta rubriko de 
« Sennaciulo », kondiĉe ke tio okazu 
laŭ maniero neataka k neofenda al 
aliaj tendencoj, — k akcenlas, ke 
SAT neniel respondecas pri la agado 
de la frakcioj. 

G. P. de Hruin (SAT-ano 670 ). 

Komenloj de la proponinlo: Mi opinias, ke SAT 
p*or esti vivkapabla k por servi al la interesoj de 
la tutmonda proletaro, devas resti ĉiutendenea. 
Se g r i ne estos tia, ĝi iĝos sekto, sen ia influo en la 
laborista movado. Lastatempc aperis en SAT- 
organoj artikoloj atakaj al Sovetio. Laŭ kongres- 
decidoj — ĝis nun ne nuligitaj — enpresigo de 
tiaj artikoloj (enAovado de disputpunktoj) estas 
ne permesata. Kiel ainiko do Sovetio, malapro- 
bante la aperigon de liaj artikoloj, mi per mia 
propono(l) celas elvoki klaran eldiron de la SAT- 
anaro, ĉu £i deziras konservi sian senpartiecan 
starpunkton ankaŭ rilate al Sovetio k la Komun- 
ista^Internacio, aŭ ne.*} 4 

Por eviti, ke la frakciojjuzu la SAT^-organojn 
por atakoj al aliaj tendcncoj, mi faris la proponon 
(2), kiu liksas taskon k rajtojn de la frakcioj. 


Pri la Parizaj trafikiloj 

Por ke Ia K-doj, kiuj venos por 
kongresi en Parizo, rapide estu kut- 
imigataj al la uzado de la parizaj 
trafikiloj, mi donos ĉi tie kelkajn 
klarigojn. 

La plej rapida transportilo estas 
la Sublera fervojo, kies reto kovras la 
tutan Parizon k parte etendiĝas eĉ 
ĝis la antaŭurboj. Ekzistas du komp- 
anioj subter-fervojaj ; la plejgranda 
(11 linioj ) estas « Mĉtropolitain» 
(mallongigite «Mĉtro»), la alia (2 
linioj) nomiĝas « Nord-Suda » k havas 
interkomunikon kun la «Mĉtro»- 
stacioj. La stacioj estas ĉie en la 
stratoj de malproksime rekoneblaj, 
vespere lumigitaj. Eĉ sen la sur- 
skribo « Mĉtro » oni facile ekvidus la 
alirejojn. Ce ĉiu stacio (ekslere) 
t.roviĝas surkartona plano de Parizo 
kun la tuta « Metro «-retaro k kun 
indiko per ruĝa globeto de la loko, 
ĉe kiu oni troviĝas. Tiu ĉi sistemo 
treege faciligas la orientiĝon ; oni ne 
bezonas sekve demandi pasantojn, 
kies lingvon oni ne komprenas. Sub- 
lere oni trovas ĉe la staciaj kajoj la 
samajn urboplanojn, en la vagonoj 
mem la vojoplanon de la linio kun 
indiko pri la ŝanĝ-slacioj (por transiri 
de unu linio al alia). Eĉ sur la vagon- 
pordoj oni trovas tian lini-planon. 
Kiam oni atingis ŝanĝo-stacion, oni 
rigardas sur la kajo, kiuloke troviĝas 
la flavlume heligita ŝihlo «Corres- 
pondance » (Komunikiĝo). Oni laŭiras 
en tiu direkto k trovas sur la muroj 
ŝildojn, kiuj precizigas per sagoj k 
staci-tabulo, kiun vojon oni devas 
trapasi por trovi la ŝanĝ-Iinion, uzen- 
dan por trafi la celatan stacion. 

En ĉiu okazo, kiam oni deziras 
subter-fervoje atingi difinitan stacion. 
kiu ne estas la finpunkto de linio, oni 
devas suriri tiun kajon, ĉe kiu estas 
indikita kiel direkto la finslacio de 
de la linio. Ekzemple, por atingi 
subter-voje de la Norda stacidomo 
(Gare du Nord) la subter-stacion 
Ecole Mililaire (la stacio plej proks- 
ima al la Kongresejo : Salle Adgar), 
oni uzas unue la linion 7 (tra la apuda 
Gare de rEst) en la direkto : Palais- 
Rogal ; oni elvagoniĝas ĉe la stacio 
Opera k uzas de tie la linion 8 en la 
direkto : Auleuil, elvagoniĝante ĉe la 
celata Ecole Mililaire. 

Ce grandaj distancoj iom pli karaj 
estas la Aŭlobusoj (kiuj iom post iom 
anstataŭas la malmodiĝintajn tram- 
ojn); ili estas signitaj kutime per 
Iiteroj, kelkfoje ankaŭ per ciferoj 
(nome kiam ili anstataŭis tramojn, 
kiuj havis la samajn ciferojn). Ni 
rekomendas al la K-doj, venantaj de 
Gare du Nord, uzi la aŭtobuson AC, 
kiu kondukas ilin por 0.90 fr. — 
3 sekcibiletoj — (se ili aĉetas biletli- 
breton, nomatan carnel (prononcu ; 

karne) kun 20 sekcibilctoj por 6.— fr.) 
rekle ĝis la kongreseja apudo, nome 
Cliamp-de-Mars, la linstacio de la 
linio. La tarifsistcmo k ia biletoj estas 
la samaj kiel por la trainoj. Prezo : 
0.30 fr. por sekcio, sed minimume 
0.60 fr. — kondiĉe ke oni aĉetis 
carnel, kion ni nepre rekomendas, 
ĉar aliel la prezo plialtiĝas je 0.10 fr. 
por ĉiu sekcio. 

Lu-aŭtomobiloj (« taxi ») estas re- 
komendindaj nur, se pluraj personoj 
uzas ilin kune, k se oni deziras eviti 
la transportadon de kofroj k valizoj 
tra subteraj stacioj aŭ sur aŭtobusaj 
peronoj. Oni havas tiam la garantion 
alveni plej rapide k plej rekte al la 
celo, k la prezo estas modera, precipe 
se la pago dividiĝas int.er pluraj 
personoj. 

Kun plezuro la Kongres-Komitato 
sciigas, ke je la dispono de la kongres- 
anoj estos Plano pri la pariza subler- 
fervoja relaro kun esperanla lekslo. 

N. B. 


EN PARIZ0 ANTAŬ 64 JAR0J 

En tiuj ĉi lastaj tagoj de 1'maja 
monato, antaŭ sesdek kvar jaroj. 
plenumiĝis inter la muroj de Parizo 
terura tragedio. Brulegoj ruĝigis la 
ĉielon, kanonoj detruis per siaj obusoj 
kune kun tombejaj muroj la lastajn 
rezistantojn de la Komuno, tiu unua 
provo de laborista regado en la hist- 
orio de nia epoko. Komenciĝis ekst- 
ermado al la Pariza popolo, kiu havas 
en la historio nenian. egalon, escepte 
eble la last-oktobran batalon en 
Asturio. 

Antaŭ la urbopordegoj tiutempe 
gardostaris la prusoj sub Bismark. 
Kaj kun granda intereso la observ- 
anto rimarkos, ke antaŭ tiuj prusoj 
jam estis kapitulacinta la reakcia 
franca registaro de Tjer (Thiers), sed 
ke male la Nacia Gvardio, formita el 
etburĝaj k proletaj elementoj de la 
pariza loĝantaro, preparis la defendon 
de la urbego, riluzante pro naciaj 
konsideroj la submetiĝon. La defendo 
de la Gvardio esence celis la eksteran 
malamikon, sed por ebligi tion, la 
popolo unue devis renversi la propran 
burĝan registaron. Kaj tion ĝi faris 
la 18-an de marto 1871, traktante 
Tjer k liajn ministrojn kiel periidul- 
ojn de la nacio. La nova pariza regist- 
aro formis koalici-administradon el 
membroj de la I-a Internacio, Blank- 
ianoj, Prudhonanoj, burĝaj respublik- 
anoj k seniluziigitaj patriotoj. 0i ne 
estis «proleta diktatoreco», ĉar... 
3 tagojn post sia formiĝo ĝi apelaciis 
al la universala voĉdonrajto de Par- 
izo, kiu elektis demokratan komun- 
um-administracion. Grandanime ĝi 
iasis trankvilaj la kontraŭulojn, kiuj 
havis sufiĉe da tempo por en Versajlo, 


kien la registaro rifuĝis, restarigi sian 
reakcian civilmilitan armeon, kiu 
line de majo estis detruonta la fortojn 
de la pariza popolo. 

Karlo Marks skribis pri la tiama 
eraro de la popolregistaro tre indulg- 
eine, tamen riproĉe, jenon en « Inter- 
civitana rnilito en Francio » (11. ĉap.): 
« Anstataŭ marŝi kontraŭ la tiutempe 
tute senhelpa Versajlo, oni permesis al 
la ordopartio ankoraŭfoje provi sian 
influon ĉe la balot-urno, kiam la 
26-an de marto estis elektata la 
Komuno. En tiu ĉi tago la ordo- 
partianoj interŝanĝis en la balotejoj 
ĝentilajn vortojn de 1’interpaciĝo kun 
siaj, ho, tro grandanimaj venkintoj, 
samtempe murmurante en siaj koroj 
solenajn promesojn, siatempe sange 
venĝi sin. » 

En majo la Blanka anneo de Tjer, 
helpate de Bismark, marŝis kontraŭ 
Parizon k supervenkis la parizan 
popolon post longa, heroa defendo- 
batalo. La blanka teroro, sekvanta 
la malvenkon, la Sanga Semajno 
(21./28. majo) restos neestingeble 
gravuritaj en la memoron de la tut- 
monda laborularo. Miloj da mortigitoj 
(oni taksas ilin je 30.000), miloj da 
cleportitoj eŝtis la bilanco de la blanka 
venĝo. Eĉ la respublikana, ne social- 
ismema granda franca aŭtoro Vikloro 
Hugo estis terurita antaŭ la vido de 
tiom da sangverŝado k da maljusto 
kontraŭ la popolo. En sia bela poem- 
ego « La Terura Jaro » li esprimas per 
potencaj k majestaj versoj sian... pli 
vere kompaton ol favoron al la parizaj 
komunanoj, priskribante kruel-agojn 
k batal-scenojn eternc legindajn por 
la posteuloj. 

E1 laborista plumo Ia plej valora 
verko pri la Komuno estas skribita 
de Lisagare (Lissagarayj; ĝi ne nur 
fidele spegulas la Historion de tiuj 
monatoj, sed ankaŭ reilektas la anim- 
staton de 1’komunanoj k havas liter- 
ature tre altan nivelon 1 . 

Unuafoje en tiu ĉi jaro estis aranĝ- 
ata ampleksa Ekspozicio pri la Kom- 
uno, en kiu estis videblaj dokumentoj 
k objektoj de la epoko. Gi okazis en 
la komuniste administrata urbo Sank- 
ta Dionizio (St. Denis), antaŭurbo de 
Parizo. Bedaŭrinde ĝi estos fermita 
antaŭ la okazo de la 15-a SAT- 
Ivongreso. Tamen la Parizaj K-doj, 
kiuj gvidos la vizitontojn tra la urbo, 
volonte montros al siaj gastoj la 
ineinorajojn, kiuj rilatas al tiu heroa 
periodo. 

N. ii. 


1 Havebla nur frunclimjve ĉe SAT ; 580 paĝoj ; 
prezo multe reduktila : 17.50 fr. (antaŭe : 
25.— fr.). 


Ai tiu ĉi n-ro estas aldonita nova Prospekto 
pri la “ Plena Vortaro de Esperanto ” (2-a 
eldono), kiu aperis ĉe SAT. Ni rekomendas ĝin 
al la atento de la Legantaro. 


INTERHELPA ABONSERVO 

Zaamiamaj lab. esperantistoj 
(kolektita de K-dino Taan- 


man) . guld. 5.C0 

Joh. Peterse, Hotterdain. » 1.— 

Arnundsen, Oslo. fr. fr. 10.— 

J.C. Kries, Zaandam . guld. 2.50 


Ce la Laboristaj 
Esperanto-Asocioj 

La Kongreso de FEO 1 en Marsejlo 

La ĉi-jara Kongreso de la LEA por 
franclingvaj regionoj (FEO) okazis 
de 20/22. aprilo en Marsejlo , tiu 
grava sudfranca havenurbo. La nom- 
bro de vizitintoj estis reduktita per la 
situo de la kongresurbo, kiu ne per- 
mesis al la multaj pli norde loĝantaj 
K-doj (k precipe ne al belgianoj) 
partopreni, pro la malproksiino. La 
Federacian Komitaton rcprezentis 
K-doj Pdris k Hoberl. La agadraporto 
de la Komitato estis longe k vigle 
pridiskutata. Precipe la debato turn- 
iĝis ĉirkaŭ la organo (« Le Travailleur 
esperantiste »), kies neregula aper- 
maniero k ankaŭ ekstera aspekto mal- 
kontentigis multajn K-dojn. Oni pro- 
ponis ĉiumonatan aperadon, se eble, 
k oni postulis, ke almenaŭ ĝi estu 
tute regule aperigata, pri kio zorgu 
la redaktoro k la ekspedisto. Oni 
deziresprimis trovi en la gazetoarti- 
koletojn en esperanto apud Ia grandaj 
franclingvaj princip-artikoloj k ankaŭ 
paĝon por la komencantoj kun gram- 
atikaj ekzereoj. ĉiuj aprobis tiun 
proponon. Aliaj proponis, ke oni 
publikigu adresaron de grupoj, sekret- 
arioj, kunven-Iokoj, izoluloj en la 
gazeto. AI tio kontraŭis la reprezent- 
antoj de la estraro. 

Pri la problemo de 1'reunuigo de la . 
lab. esp. movado la diskuto estis * 
afabla. Komitatano Pŝris legis divers- 
ajn dokumentojn ricevitajn de la 
skisma organizo k rezolucion prezent- 
atan de la Komitato. Oni elektis 
7-personan komisionon, kiu verkis 
definitivan tekston de rezolucio, per 
kiu oni konsentas pri komuna agado 
rilale la propagandon ĉe diversaj 
organizoj, ktp, sub la kondiĉo, ke 
organize oni atentu la stat.utparagra- 
fon, kiu ligas nin kun SAT. 

La agadraporto fine estis aprob- 
ata, ankaŭ tiu de la gvidanto de la 
koresponda kurso (E. Bobert). Por 
elekti la novan Fed. Komitaton estas 
denove komisiita Parizo. La proks- 
iman kongreson organizos Havro (Le 
Havre). 

E. E. (741). 


1 LEA por franclingvaj regionoj. 

Jarkonjerenco de S.A.T.E.B. 1 
en Handforth 

La SATEB-jarkonferenco okazis en 
Handforth (Cheshire) la 21-an de 
aprilo. Ceestis 30 anoj, ĉefe el la 
Manĉestra regiono. K-dino Ftulh Dean 
prezidis. K-do Rosenbloom, sekret- 
ario, raportis pri la administrado k la 
klopodoj faritaj por ĝin bonordigi. 
La Bulteno de SATEB aperos de nun 
pli regule. Ci estu la ĉefa instigilo. 
Estas starigita perkoresponda kurso 
(« poŝta kurso »), kiun * verkis K-do 
B. Boberts ; la centra adreso por la 
kurso estas : 45 Amos St., Man- 
chesler 9. La lecionojn korektas K-do 
T. Sugar. Kiel « alilanda sekretario » 
funkciis K-do D. Greenberg , 33 Cliff 
St., Manchcster 4. Kotizpagis 63 
K-doj (49 grupanoj, 14 izoluloj). La 
redaktanto de la Bulteno (K-do 
Roberts) raportis pri la progresoj 
faritaj rilate ĝian enhavon. Dissend- 
itaj estas 280 ekz-oj. K-do Spiller 
raportis pri la librofako, K-do Sulski 
pri sia laboro kiel ĉefperanto de SAT. 
Post aprobo de la raportoj okazis re- 
k nov-elektoj de la estraro. La 
grupoj de Manĉestro k Salford infor- 
mis la konferencon, ke ili invitos la 
16-an SAT-Kongreson al Manĉestro 
(1936). 

Gis finrcdaklo de liu ĉi n-ro ni 
ankoraŭ ne ricevis raporton pri la 
Federacia Kongreso de la ncderland- 
anoj okazinla en Groningen. Tamen 


1 SAT en Britio. 


ni eslas informilaj pri tio, ke okazis 
dum liu Kongreso speciala lcunsido de 
la SAT-anoj, en kiu oni eleklis 
K-don Bas Wels (Rolerdamo) ĉef- 
peranlo por la nederlandlingva lerito- 
rio ; lia ĉefa lasko eslos sisiema varbado 
por nia organizo. 


GRUPO DA LERNANTOJ dez. kor. k. 
intcrŝ. PI k PM kun ĉ.l. Respondo 
garantiata. Skribu al : L.E.S. Anlaŭen - 
Rua da Costa, 124, 1°, Lisboa , Portu- 
galio. 


POR STOPI LA BRECON 

35. listo. 

A. Andcrsson (17 574), Stokh. 


ADLEL-resto . fr.fr. 20.75 

Kamparanino . » 40.05 

A. Oskam, Rotterdam . » 13.— 

Amundsen, Oslo. » 12.— 

P. Cugny, Dijon . » 6.25 

P. George, Rougivillc. » 26.50 


Multe oni parolas nuntempe pri 
Unueco en la Lab. Esp. Movado. Sed 
por povi prijuĝi la situacion, oni 
devas koni la kaŭzojn, kiuj kondukis 
ai la disiĝo. Por tio havigu al vi la ĵus 
apcrintan broŝuron interesan k instruan 

HISTORiO PRI LA SKISMO 

en la laborist-esperanta movado 

20 paĝoj. Formato 13x20 cm. Prezo : 
2.— fr. fr. afrankite. Ni liveras 5 ekz- 
ojn por favorprezo de 7.— fr. fr. afr. 

SAT, 67, auenue Gambella, Paris 20. 



La Grupo troviĝis en granda emb- 
araso en tiu ĉi vintro. Mankis kurs- 
gvidantoj. Preskaŭ ĉiujare ripetiĝis la 
sama fenomeno, sed tiun ĉi fojon ĝi 
alprenis formojn vere harstarigajn. 
'Angoro sufokis la gorĝon de la grupa 
sekretario, k li apenaŭ evitis svenon, 
— kiam Planimedo, sin ekĵetante 
antaŭen kun drameca gesto, anoncis 
sian kuraĝan intencon prcni sur sin 
la gvidadon de kurso. 

La grupa sekretario faris grandajn 
okulojn, k estas malfacile diveneble, 
kia evoluo da ideoj trapasis malantaŭ 
lia frunto. Tamen, post sekundoj da 
konsterna muto, dum kiu Planime- 
do observis scivoleme la ŝanĝiĝantan 
vizaĝo-ĉielon jen tre nuboplenan, jen 
sunradian, de la sekretaria moŝto, 
ĉi tiu etendis la manon al Planimedo 
kiel dronanto, kiu kaptas al savilo — 
eĉ se tiu savilo estus nur pajlero... 

La okuloj de Planimedo ekbrilis, k 
estis io malseka en ili. 

— Do, mia kara Planimedo, ven- 
dredon je la dudeka horo akurate vi 
troviĝu ĉe la sojlo de la urbdomo de 
Novmondo, kie okazos via kurso, 


subvenciata cetere de la loka komun- 
umestraro. Estas do tre necese, ke vi 
bone preparu vin por tiu grava tasko 
k ke vi aspektu inda k aŭtoritata 
kursgvidanto ! 

Planimedo promesis tion solene k 
viŝis ŝvitogutojn de sia larĝa frunto. 

Planimedo preparis sin fervore por 
la inaŭguro de sia kurso. Merkredon 
li tralegis la ĉapitron pri prononcado 
en esperanto k rekomencis fari tiujn 
dolorigajn ekzercojn pri la mez-mal- 
fermita sonformado de la vokaloj, 
kiujn li jam estis farinta — kiel ni 
scias — okaze de sia bedaŭrinde tiom 
malsukcesinta grup-parolado. La 
dom-najbaroj ree akriginte siajn orel- 
ojn, falis en obtuzan malesperon, 
aŭdante la renaskiĝintajn parolekz- 
ercojn antaŭspegulajn de Planimedo. 

— La malsano lin ree atakas ! ili 
Ilustris. — Kia plago por ni ! 

Kaj la radio-aparatoj komencis 
koncentrigi de ĉiuj flankoj siajn 
potencajn bruojn por mortsilentigi la 
kompatindan voĉon de Planimedo... 

Ĵaŭdon, Planimedo iras al gladist- 
ino, kunportante sian plej bonan 
dimanĉan vestaĵon, — por ke li 
aspektu inda k aŭtoritata antaŭ la 
kursanaro. Vendredon, la fatalan 


EL NIA LETERUJO 

K-do el Aŭstrio, ankoraŭ ne longe 
en niaj vicoj, liveras per sia letero 
ekzemplon pri tio, kiel sopire eslas 
alendataj de mullaj en faŝislaj landoj 
« S-ulo » k « Scnn. Bevuo »: 

« ... Antaŭ ĉio mi devas sciigi al vi, . 
ke ambaŭ gazetoj tre, tre plaĉas al 
mi k mi sentas legante ilin, ke nenia 
cenzuro ekzistas ĉi tie en Aŭstrio. 
(‘? Red.) La ĝojon mi tute ne povas 
priskribi k mi atendas ĉiam senpaci- 
ence la sekvontajn n-rojn. La gazetoj, 
kiujn oni ricevas ĉe ni, ne estas 
legindaj k tial estas ĉiam agrable, se 
mi povas ekkapti gazetojn ekster- 
landajn. Plej inda ŝajnas al mi 
« S. R.». Ankaŭ «S-ulo » tre plaĉas 
al mi... » 

Gek-doj iom bonstalaj, memoru pri 
la helpkaso fondita por faŝisl-landanoj 
en mizerstalo ! ĉiu obolo koleklila 
konlribuos al verŝo de ĝojo en sopir- 
aniajn korojn. 

K-do J.S. (Oerebro) priskribas al 
ni en longa artilcolo, kiel oni preparas 
la eslontan militon en Svedio. Ni 
ekslraklas: « ... Antaŭ nelonge la plej 
granda sveda armilfabriko Bofors 
(proks. 7 kilom. de Oerebro) por en- 
k eksterlandaj militekspertoj prez- 
entis sian plej novan kreaĵon : 
40-milimetra tutaŭtomata aerdefend- 
kanono, kiu ĝis 7.500 m. povas trafi 
la celon k elpafas 135 pafojn minute. 
Oni bezonas nur kelkajn sekundojn 


tagon, li nek tag- nek vespermanĝas 
sed nur trinkas buljonon sengrasig- 
itan k tason da nigra kafo. Poste ii 
enaŭtobusiĝas k atingas tre rapide 
la urbdomon de Novmondo, kie estas 
la fmstacio de la aŭtobusa linio. 
Feliĉe ! ĉar Planimedo estis profunde 
enfosiĝinta en la temaro de sia lerno- 
libro, k la biletisto devis kriegi en liajn 
orelojn:— Finstacio! Ĉiu eliru!, por ke 
li saltleviĝu kun distrita k fora mieno. 

Unu el la grupanoj ĉeestas por la 
helpo al Planimedo en la organiza 
tasko de la unua vespero, distribuado 
de lerniloj ktp. Febre Planimedo 
petas tiun Kamaradon, resti tute 
proksimege apud li k subteni lin en 
okazo de bezono, ĉar li havas senton 
de svenemo vid-al-vide de la giganta 
tasko, kiu atendas lin... Dum la 
K-do-helpanto distribuas lernilojn, 
Planimedo staras senmove, absorbite 
plene per la belaspekta nigra.tabulo, 
kiu troviĝas en la fundo de la 
ĉambrego. 

Li pensas pri ĉiuj nigraj tabuloj, 
kiuj kirliĝis tra lia vivo, komence de 
iu nigra tabulo, antaŭ kiu li staris 
tremmane k einocie kiel sesjarulo... 

Fine Ia helpanto atentigas lin, ke 
ĉiuj lernontoj estas priservitaj k 

por pafpretigi la kanonon. Ankaŭ 
Malmo-a fabriko zorgas pri milit- 
preparado : Gi liveris en 1933 ĉ. 400 
mil obusojn, 200 mil gasbombojn al la 
sveda armeo, krom aliaj armilspecoj. 
Ci-jare oni produktis 17 mil munici- 
kestojn, 11 mil obus-direktilojn, 300 
selojn por municitransportoj ktp. 
Dum Ia lasta tempo oni ĉiuvespere 
kromlaboras. Tiel same en metal- 
laborejo en Landskrona, kie oni nun 
fabrikas 7 kanonturojn menditajn de 
Bofors por Persio. Ankaŭ la svedaj 
militistoj propagandas, aranĝante 
kunvenojn tra la lando, por popular- 
igi la armeon... » 

K-do Woso (13 768) el Brilio noias 
por ni laŭ «.Nova Gvidanio » (New- 
Leader): 

«La nacia registaro de Britio fan- 
faronas, ke la ŝtata buĝeto favoras la 
malriĉulojn. Sed fakte la malo estas 
vera. Laŭ financa spertulo de «Ciu- 
taga Heroldo» la loĝantoj havantaj 
salajrojn de pli ol 250 £ jare pleje 
profitas. Sed 90 % el la loĝantaro 
estas sub tiu ĉi enspezo. 17.625.000 
iaboristklasaj familioj havas pli mal- 
altan salajron. Ilia sola silentigilo 
estas pli malkaraj sidlokoj en la 
kinejo ! La amasoj devas pagi laŭ 
kreskanta proporcio nerektajn impo- 
stojn (anstataŭ 7 ŝil. 10 pencoj en 
1932 ili devas pagi nun 9 ŝil. 
4 p. jare). La riĉuloj, kiuj pagis 
12 ŝil. 2 p., nun pagas nur 10 ŝil. 

8 p... » 


Komuniko de la 
Sennaciista Frakcio 

Kiel anoncite en la februara n-ro de 
«S-ulo», la Frakcio nun disponas 
presitan organon, kiun la Gek-doj 
povas utiligi por diri tion, kio ne estas 
direbla en aliaj gazetoj. Sekve, la 
apero de Herczulo nenicl konkurencas 
al SAT k neniu povas dubi, ke la 
sennaciistoj restas la plej fidelaj anoj 
de nia komuna mondasocio. 

E1 la unua n-ro de Herezulo jam 
1.400 ekz-oj estas senditaj al la 
adresoj, kiujn ni povis antaŭe kol- 
ekti. Ciuj K-doj, kies nomo troviĝas 
en la Jarlibro, ricevis tiun n-ron. Sur 
blua folio, aldonita al ĉiu ekz-o, ni 
petis, ke la ricevontoj bonvolu resendi 
ĝin, se ial la revueto al ili ne plaĉas. 
Sufiĉas ja en tia okazo simple redoni 
la kajeron al la poŝtisto, skribinte 
sur la banderolo Ia vorton : Bifuzita. 
Gis nun apenaŭ 3() ekz-oj revenis al 
ni kun tiu mencio. Cu estas espereble, 
ke la aliaj ricevintoj tenas la kajeron 
kun la intenco sendi sian abon- 
monon ? Se tiel estas, ili bonvolu ne 
prokrasti en la plenumo de sia devo. 
Ni ja ne volas kredi, ke ili intencas 
avare konservi la bonfide senditan 
ekz-on. ĉiu ricevinto rapide do sendu 
al ni 4 siatnpilajn internaciajn resp- 
ond-kuponojn au 6 fr. fr., adresitajn 
al jena poŝta ĉekkonto : E. Adam^ 
Paris 1350-62. 

Ni jam ricevis kelkajn gratulajn k 
kuraĝigajn leterojn, per kiuj estas 


videble, ke Herezulo trabatos al si 
vojon k sukcesos elkrii verojn, kiuj 
sendube sonos malagrable en la oreloj 
de fanatikuloj k eĉ en tiuj de tro 
fidemaj bonintenculoj. Vero povas 
atendi; mensogo k blufo ne daŭre 
eltenos. 

Sennaciistoj ! prenu lokon sur post- 
eno ; varbu abonantojn al Herezulo ; 
skribu al ni; faru sugestojn, propon- 
ojn ; ĉiel kunlaboru... 

La dua n-ro de Herezulo aperos en 
junio k estas sendota nur al tiuj, kiuj 
abonis. 

Por la Sennaciista Frakcio el membroj de SAT. 

E. Lanti. 

Komuniko de la Socialista Frakcio 

La elclono de « Socialismo • devis esti prokrast- 
ata pro nesufiĉa abonintaro. Gi nun povas esti 
entreprenata, k la unua n-ro aperos en majo. 
Gi enhavos artikolojn pri ia celo de la Frakcio, 
pri organizo de peresperanta kunlaboro de ĉiuj 
socialismanoj cn la kadro de SAT k de poresper- 
anta laboro k varbado al la unuecaj LEA-oj 
en la socialistaj medioj, pri la problemo de 
agadunueco. Gi ankaŭ entenos proponon de 
regularo ekzamenota de la venonta Frakci- * 
kunsido. 

Pro tio, k por ebligi~regulan aperon k bonan 
enhavon de la bulteno, ni petas : 

1) Ke K-doj persone abonu la gazeton k kolektu 
al ĝi abonojn en siaurbaj LEA-grupoj aŭ SAT- 
rondo. Abono al ses numeroj : 3 francaj frankoj, 
du internaciaj respondkuponoj aŭ sama valoro 
al SAT aŭ ai A. Pdris , 6 villa Sabot, Malakoff , 
Seine, poŝtĉekkonto : Paris, 1089-24. Francaj 
poŝtmarkoj estas akceptataj. 2) Ke ĉiulandaj 
K-doj sendu artikolojn k notojn por ■ Social- 
ismo *. Publikigataj estos nur tiuj, kiuj ne havus 
lokon en «S-ulo », t.e., kiuj riiatas nur ia probl- 
emojn speciale stariĝantajn antaŭ la socialistoj. 

A. P. 


okupis lokon sur la benkoj k ke ili nun 
atendas konatiĝi kun la kursgvidonto. 
Planimedo, kuraĝe, kvankam iom 
pale, serĉas la kontakton, kiun laŭ- 
sperte bezonas ĉiu kursgvidanto por 
povi efike instrui. Li rondirigas siajn 
okulojn, esplorrigardante ĉies fiziol- 
ogion k fizionomion. Lia rigardo estas 
miksaĵo el scivolemo k timo ; en ĝi 
kuŝas ia peto pri helpo, ia peto pri 
indulgo... Almenaŭ tiom longe, kiom 
la rigardo trafas virojn k junulojn. 
Sed, ve, en unu angulo troviĝas 
kvaro da junulinoj kun ridemaj, 
gajaj rondvizaĝoj, k tute beletaj an- 
kaŭ ili aspektas. La rigardo de Plan- 
imedo vualiĝas. Li ne estis antaŭ- 
pensinta pri tio ! Se la grupa sekret- 
ario almenaŭ estus preparinta lin pri 
tiu afero ! Sed li neniel sonĝis pri tio, 
ke povus ĉeesti lian kurson reprezent- 
antoj de la alia sekso ! Liaj genuoj 
preskaŭ rifuzas porti lin. 

— Kuraĝon, llustras la helpanta 
K-do senĉese, kuraĝon ! Vi jam trovos 
la kontakton, ne timu — post la unua 
leciono ĉio iros tute glate ! 

La rigardo de Planimedo glitas 
aliflanken, k li kredas aŭdi mokridet- 
adon el la junulina angulo, kie emb- 
uskas malbenitaj gajaj okulparoj. 


— Faru enkondukan paroladeton, 
flustras la helpanto. Rapidu, por ke 
rompiĝu la glacio ! — Kaj Planimedo 
komencas rompi la glacion. Kun la 
tuta flama ardego, kiun povas enteni 
la koro de verdstelulo, kun la sankta 
fervoro de misiisto li prezentas al 
la profanuloj la personon k la verkon 
de Zamenhof, elmontras li la urĝan 
neceson eklerni tiun ĉi belsonan k 
agrablan k logikan k facilan k mir- 
indan k elastan k grandiozan k 
flekseblan k rave sorĉan k praktikan 
k velurecan k nesupereblan lingvon, 
kia estas esperanto. 

Tiam la peza artilerio cksilentas. 

— Cu Ia pozicio estas matura por 
ekokupo ? — ĵetas nun okulsignale, 
demande la glacirompanto al la help- 
anto. Ci tiu kapsignas : — Provu nun ! 

Kaj li provas, faletante trans la 
plektbarilojn de la prepozicioj, la 
truojn de la participoj k la pikildrat- 
ojn de la akuzativa defendlinio. Li 
ekkuregas, foliumante antaŭ la kon- 
sternitaj gekursanoj la tutan lerno- 
libron dum impet-atako daŭranta 
duonanjhoron. 

En tiu ĉi unua leciono Planimedo 
konatigas siajn viktimojn kun ĉiuj 
16 fundamentaj reguloj de la gramat- 


lko, pluse granda parto de la oficiala 
radikaro k la sekretoj de la esperanta 
sintakso. Kaj fine ekhaltante li dikt- 
as, vera aŭtoritatulo, al la gemalfeliĉ- 
u!oj skriban taskon sespaĝan k la 
parkerumadon de 250 vortradikoj. 

— Estas iom multe, opinias la 
K-do lielpanto. Sed Planimedo ins- 
istas, rimarkigante, ke li preferus ne 
daŭrigi la kurson ol gvidi ĝin laŭ lima- 
ka temporitmo k per troa indulgemo. 

— Guste tio estas la provilo, ĉu ili 
indas iĝi veraj disĉiploj de Zamenhof ; 
se ili ne fervoros k ne konsciencoplene 
plenumos siajn taskojn, nu, mi for- 
pelos ilin ; ili iru al la diablo ! 

Li rigard-esploras la mienojn de la 
viktimoj. La kapoj de la kvar jun- 
ulinoj ŝajnas rigidiĝintaj ; ili tre 
similas al la kapo de la edzino de Lot, 
kiu estis transformita en salblokon 
pro sia scivolemo. 

Tio kolerigas Planimedon tiagrade, 
ke li sin klinas al Ia helpanta K-do 
kun la rimarkigo, ke li emus dikti al 
tiuj junulinoj ankoraŭ ekstran taskon. 
Sed la helpanta K-do per granda peno 
sukcesas eviti tiun malfeliĉon, kvan- 
kam li ne sukcesas konvinki la glaci- 
rompulon pri la maltrafo de tia 
procedo. Nubo. 

£n nia movado 

(Kroniko) 

Britio. Eksterlandaj Gek-doj vizitontaj Lon - 
donon , ne forgesu viziti la lokan Lab. Esperanto- 
Klubon, adreso : 144, Iligh Holborn, W.C. 1. 
Malfermata ĉiun sabatvespcron de la 18.30 li. 
Vi ĉiam renkontos bonan amikecon en la Klubo. 

Nederlando. La SAT-rondo en Zivolle 
okazigas monatajn kunvenojn. Je 5. majo 
K-do Brandsma lekeiis pri Voltaire, pritraktante 
lian vivon k batalon kontraŭ dogmoj. Proksim- 
foje okazos parolado de K-do Goudbeek pri 
«invento de la pres-arto » ĉe K-do Bos, Deven- 
terstraatweg 18. Ankaŭ Gek-doj, nemembroj 
de SAT, ĉiam estas bonvenaj. 

Norvegio — Ostfuld . Post sukcesaj kursoj 
en 6 diversaj lokoj de Ostfold fondiĝis ĉi-vintre 
jenaj grupoj : « Ponto » en Sarpsborg, «Torĉo» 
en Fredrikstad, «Ascendo» en Halden, «A1 
Venko», en Torp, « Martelo» en Opsund k 
« Konkordo » en Hafslundsei. Je 28. aprilo okazis 
tut-regiona kunveno en la popoldomo en 
Sarpsborg, kiun ĉeestis 45 K-doj. Dekdu faris 
mallongajn paroladojn pri div. temoj. Oni decidis 
raporti regule en « S-ulo » k en la sveda gazeto 
prol. esp-ista, tiom longe kiom ne aperas norvega 
organo. Lastan dimanĉon en aŭgusto okazos 
tutregiona kunveno en Halden. ĉiuj lab. gazetoj 
enmetas regule artikolojn pri esp., ĉiutagan 
•esp-programon. Kun subteno de la lernejaj 
estroj okazas nun elementa kurso senpagapor 
pli ol 100 infanoj de 1’sesa k sepa klasoj, kiujn 
gvidas K-doj-instruistoj J. Kristiansen k 
J. Olsen. K-do Aling Ajo komencis novajn 
kursojn en Hafslundsei, Torp, Greŭker k Skje- 
berg. 

Portugalio. Kunsido de la SAT-rondo 
Lisbona (je 1. aprilo) decidis zorgi pri plivigiigo 
de la propagando por SAT, same kiel pri pli 
akurata monpago al la administracio, por eviti 
interrompon en la ricevado de la organoj. 
K-do L. da Cruz donacis al la rondo nigran tabu- 
lon. Oni decidis kolekti monon por povi sendi 
delegiton al la Pariza SAT-Kongreso. (J. P. 
Candido, 18 899.) 


TRA LA ESPERANTA 
GAZETARO 

Naciismo k esperanlismo. 

Kiu legas la naciajn gazetojn de la neŭtrala 
esperanto-movado, tiu renkontas ripete la klo- 
podon pravigi la naciemon k harmoniigi ĝin kun 
la ideo pri internacia lingvo. 

La Suda Sielo, jugoslava asoci-revuo, stile k 
enhave estas aparte menciinda, ĝi tuŝas en sia 
marta n-ro denove tiun ĉi temon k konkludas : 
«Sana k vastrigardanta naciismo estas necesa 
fazo dum la evoluo de ĉiu popolo. Gi kreas la tre 
neccsajn kondiĉojn por la atingo resp. alproks- 
imiĝo al la fina idealo de Pespcrantistaj klopodoj, 
al la homareco. » 

Oni povus verŝajne pli facile interkompreniĝi, 
forlasante la malprecizan esprimmanieron k 
finfine donante al la «sana k vastrigardanta 
naciismo» klaran difinon. Penetrante ĝis la 
fundo de la problemo oni verŝajne malkovros la 
senenhavon de tiaj frazoj, kiuj ja certe reflektas 
iujn ĝustajn sentojn, sed tiom malklarajn, ke 
ilia analizo estas necesa. La jugoslava « nacio » 
mern estas ekzemplo tre elokvente inontranta 
la arbitran karakteron de tia rigardmaniero. 

La faŝisl-aspiranlo en Japanio. 

Oomoto lnternacia (aprilo) konfesas, ke la 
naciismo en Japanio faras grandan progreson. 
Sed «temas pri lule alia speco de naciismo ol la 
germana aŭ la itala ». Do ni paroligu la « Maj- 
stron » mem : « Mi sentas min multe kuraĝigita, 
trovante ke la pensoj de la nunternpaj herooj, 
kiel Kemal Pasha, Musolini, Hitler k.a. tre simi- 
las al tiuj, kiujn mi jam delonge en mi tenas. 


Nepre mi konstruos novan Nipponlandon. Mi 
ne faras nepagotan kambion, kiel aliaj movado- 
gvidantoj. Mi nepre realigos, kion mi unu fojon 
eldiris — per fortika organizo, potenca propag- 
ando k per agado bazita sur la justeco. » 

Kompreneble neniu konfcsus bazi sian agadon 
sur maljusteco, ĉar tio estas vorto klara sen plua 
difino. Sed kion la Majstro nomas justeco ? 

Komplela unueco sub neŭlrala slandardo ? 

S-ro Petit utiligas denove « Franca Esperant- 
isto »-n (n-ro 15), por prezenti siajn ideojn pri la 
reenkorpiĝo de la laborista esp. movado en la 
neŭtrala tendaro. Li citas preskaŭ laŭvorte la 
lastan alineon el la unua paragrafo de la SAT- 
Statuto k demandas : «ĉu tiaj principoj ne 
reprezentas la komunan idealon de la esperant- 
istoj ? » 

Sed li aldonis al tiu citajo etan vortparon 
« politike neŭtrala » (esperantismo), k eliminis 
alian vorteton « klass ». 

S-ro Petit devus finline distingi inter du aferoj 
tute malsamaj : la propagando k la uliligo de 
esperanto por difinitaj celoj. Por pliefikigi la 
unuan, certe ncniu esp-organizo rifuzos sian 
helpon en komuna agado, kiam tio estas ebla. 
Estus ja sensence, se oni malhelpus la propag- 
andon k se oni ne farus ĉion por akceli ĝin. Sed 
rilate al la dua punkto, s-ro Petit povus ŝpari 
inkon k tempon k povus utiligi ambaŭ por infor- 
mi sin iomete pli precize pri historio k faktoj en 
Ia laborista movado esp-ista. 

« Fia pensmaniero ». 

En La Socialislo (aprilo) ni trovas la supran 
flatan epiteton, por karakterizi nian sennaciecan 
koncepton pri organiza principo. La verkinto 
ektrovis, ke oni forgesis, « ke ĝi ja nur estas 
formo ». La tuta artikolo montras, ke li inter- 
miksas, kiel tiom ofte estas farite, la doktrinon 
de Sennaciismo kun la organiz/ormo senruicieca 
de SAT. Kaj tute senbaze li finas : «... la SAT- 
estroj faras el la organiza formo idolon, kiun ili 
alpreĝas, fermante la okulojn antaŭ la veraj 
problemoj. » 

H. P. 

Nova balalanlo sendogmema: «Ilerezulo ». 1 

« Herezulo. Sendependa Revuo por batalado 
kontraŭ ĉiajn dogmojn. » Titolo k subtitolo, 
kun la aldono, ke la redaktoro estas K-do 
E. Lanli, sufiĉas kredeble por veki la intereson 
de la SAT-anoj k ĉiuj amikoj de liberpensado 
por tiu ĉi nova revuo. Ci vere meritas la intereson 
de tiuj, kiuj batalas kontraŭ diktatoroj k dogm- 
uloj, por justo k libero. « Herezulo »cetere « estas 
daŭre k senrezerve en la servo k dispono de la 
«Sennaciista Frakcio » el membroj de SAT ». 
La ĉefa parto de la unua n-o konsistas el « publ- 
ika letero al la adeptoj k simpatiantoj de l’sen- 
naciismo » pri tiu lasta ismo. Ci tiu « Letero » 
celas pravigi la ideon de Tsennaciismo. Ankaŭ 
la cetera enhavo estas tre leginda k pripensinda. 
Lingvo k stilo estas tre bonaj. Kial estas uzita 
la forino « katalono » anst. la klasika «katal- 
uno * ? • N. B. 


Memornoto 

Priesper. artik. k notojn eniiavis : Signa - 
len , Stokh. 1., 9., 18., 25.4.; Arbetaren, Stokh., 
9.4.; \Yij, Amsterd., 12., 19.4; Volksblad, 

Groningen, 20.4. (saluto al FLE-kongreso en 
esp-o); Skaraborgaren, Falkŭping, 26., 29.4.; 
La Voix libertaire, Limoges, 4.5.; La Bevolulion 
proletarienne, Paris, 25.4. (let. de K-do Lanti 
pri sennaciismo kun mencio de SAT). 


Radio-notoj 

La Minska stacio disaŭdigas denove ĉiumon- 
atc la 2- 6- 9- 12- 16- 18- 22- 24- 28- 30-an, je la 
22-a horo laŭ MET, csp-ajn programojn. 

1 Trimonata. 16 paĝoj. Formato 13 X 20. 
Jarabono : 4 respondkuponoj aŭ 6 fr. fr. 
Poŝtkonto : E. Adam, Paris 1350-62. Red. k 
Adm. : Esperanto, 14, av. de Corbĉra, Paris 12. 



Julio Bagiiy : Sur Sanga Tero. Romano 
(daŭrigo de « Viktimoj »). Eldono de la aŭtoro. 
264 paĝoj kun kliŝita kovrilpaĝo. Form. 12 X 17. 
Prezo broŝ. 4 sv. fr., bind. 5.50 sv. fr. plus 10 % 
por sendkosto. Havebla ĉe presejo A. Szalay , 
Kender-u. 39, Budapesl VIII aŭ ĉe Lileratura 
Mondo, Budapesl IX. 

Tiu ĉi originala romano el Siberio dum la 
civilmilito (1918-20) estos detale priparolata en 
la literatura organo de SAT («Sennacieca 
Revuo »). 

N. ŝvernik : Pri reorganizo de laboro de la 
sindikatoj en USSB. E1 rusa lingvo trad. de 
P. Gavrilov. Eld. Ekrelo-A msterdam (F. Visser, 
Postbus 5, Z). 28 pĝ., form 13 x 17. Prezo ne 
montrita. 

Groningen. Bela plurkolora, arta prospekto 
kun multaj ilustrajoj k tekstaj klarigoj en esp-o. 
20 grandaj paĝoj. Eldonis la Societo por Frem- 
dultrafiko, Groningen, Nederlando, kiu ĝin 
vaste dissendas. Pri petoj oni turnu sin al : 
A/r. H.J. Buvvalda , Ilooge der A 14 a, Groningcn. 

vŝ vislando : Atpa Poŝlaro, 1935. Faldprosp- 
ekto ilustrita, eldonita en esp-o de la Generala 
direkcio de ia svisaj Poŝto k Telegrafo, por 
varbi vojaĝantojn por siaj aŭtolinioj en la Alpoj. 
Senpage havebla ĉe Cen. Dir. de Svisaj Poŝto 
k Telegrafo, Inspektorejo de la Poŝtlinioj, Bcrn. 


Korespontlado 

Argentinio 

K-do J. Bios, ŝoforo, str. B. de Irigoyen 457, 
Buenos Aires, dez. kor. kun Gek-doj ĉl. Certe 
respondas. 

Danio 

Dek gelernantoj dez. koresp. kun gelernantoj 
en ĉiuj landoj. Skribu al : K-do Th. Jorgensen, 
GrOnnegade 3, Ikasl. 

Nederlando 

K-do II. Jeuken, Koningstr. 43, III, Amsler - 
dam-C., dez. koresp. kun ĉl. Gek-doj pri ĉt. 
Resp. garantiata. 

20 gelernantoj dez. kor. kĉl. Gek-doj; ankaŭ 
infanoj dez. kor. kĉl. infanoj. Ccrte resp. Skiibti 
al: B. Keppil, Zuideinde A. 192, Ouslzaan. 


FAKA MOVADO 

Sindikato el apotekistoj-komizoj konsistanto 
el pr. 2.000 membroj, serĉas korespondantojn 
por sia gazeto «The Union Pharmacist» (La 
Sindikata Apotekisto). Adreso : Edward Ayash. 
Pharmacists Union of Greater New York 
55 \Vest 42nd Street, New Vork City. 

JES! ANK0RAU V0KAS VALENCI0 

Grava Atenttgo I 

Valencio, la ĝentila urbo de nia pas- 
intjara Kongreso, bezonas ankoraŭ vian 
helpon por sia brila k plena esperant- 
istiĝo. — La Grupo Laborista Esper- 
antista preparas, por mezo de julio, 
okaze de la kvara datreveno de sia 
fondiĝo, imponan ekspozicion de esp- 
eranta materialo k solenan letervesp- 
cron. 

Cis tiam, bombardu nin daŭre per 
afiŝoj k propagandiloj, per poŝtkartoj 
k kuriozaĵoj I per ĉio ajn ! Eksaj ge- 
kongresintoj : sendu salutojn ! se vi 
ankoraŭ ne forgesis la feliĉajn tagojn de 
nia XlV-a, havigu al ni utilan materi- 
alon. 

Ni havas suflĉan kuraĝon por resp- 
ondi al ĉiuj ! 

Grupo Laborista Esperantista, Horno 
del Hospital, 12, Valencia (Hispanio). 
















